Diari Oficial de la Generalitat Valenciana


Sumari del DOGV 7205, del 03-02-2014 (2014/901)

ORDE 9/2014, de 30 de gener, de la Conselleria d'Educació, Cultura i Esport, per la qual es convoquen beques per a la promoció de l'excel·lència acadèmica destinades als qui hagen conclòs durant el curs acadèmic 2012-2013 estudis d'educació universitària en les universitats públiques valencianes i estudis superiors en centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7205

Data del DOGV
:   03-02-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/901


Data del document
:   30-01-2014

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 9/2014, de 30 de gener, de la Conselleria d'Educació, Cultura i Esport, per la qual es convoquen beques per a la promoció de l'excel·lència acadèmica destinades als qui hagen conclòs durant el curs acadèmic 2012-2013 estudis d'educació universitària en les universitats públiques valencianes i estudis superiors en centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV). [2014/901]  
Esta convocatòria de beques té com a finalitat la promoció de l'excel·lència acadèmica en els estudis oficials de grau, llicenciat, enginyer, arquitecte, diplomat, mestre, enginyer tècnic i arquitecte tècnic, i en els estudis d'ensenyances artístiques superiors, de manera que es concedisca a l'alumnat un reconeixement de caràcter oficial i públic que a més supose un estímul per a millorar el seu rendiment acadèmic.  
  
Atés el caràcter d'estes beques i que van dirigides a un col·lectiu que no exercix activitat econòmica, estes subvencions, per la mateixa naturalesa dels beneficiaris als quals van destinades, queden excloses de l'aplicació del principi d'incompatibilitat amb el mercat interior formulat en l'article 107 del Tractat de Funcionament de la Unió Europea, segons el Decret 147/2007, de 7 de setembre, del Consell, i no és per tant obligatori que siguen notificades a la Unió Europea.  
  
El Decret Legislatiu de 26 de juny de 1991, del Govern Valencià, pel qual s'aprova el text refós de la Llei d'Hisenda Pública de la Generalitat, la normativa bàsica que recull la Llei 38/2003, General de Subvencions, així com el seu reglament, el Reial Decret 887/2006, de 21 de juliol, i l'article 2 del Decret 88/2006, de 16 de juny, del Consell, pel qual es modifica el Decret 40/2002, de 5 de març, de mesures de suport als estudiants universitaris a la Comunitat Valenciana, així com el Decret 132/2009, de 4 de setembre del Consell pel qual es regula la concessió de beques, així mateix es té en compte el que disposa el Decret 165/2010, de 8 d'octubre, del Consell pel qual s'establixen mesures de simplificació i de reducció de càrregues en els procediments gestionats per l'Administració de la Generalitat i el seu sector públic, i fent ús de les atribucions que em conferixen l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, i el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, vista la proposta del director general d'Universitat, Estudis Superiors i Ciència de 20 de gener de 2014 i de conformitat amb esta,  
  
  
ORDENE  
  
Primer  
Convocar beques per a l'excel·lència acadèmica a l'alumnat comprés en els apartats següents:  
a) Alumnat que ha finalitzat els seus estudis de grau i estudis conduents al títol de llicenciat, enginyer, arquitecte, diplomat, mestre, enginyer tècnic i arquitecte tècnic en les universitats públiques de la Comunitat Valenciana en el curs acadèmic 2012-2013.  
  
b) Alumnat que ha finalitzat els seus estudis d'ensenyances artístiques superiors en els centres de titularitat pública adscrits a l'Institut Superior d'Ensenyances Artístiques de la Comunitat Valenciana, en el curs acadèmic 2012-2013.  
Estes beques tindran els efectes establits en el Decret 40/2002, de 5 de març, del Govern Valencià, de mesures de suport als estudiants universitaris a la Comunitat Valenciana.  
L'ajuda consistirà en l'exempció de la taxa de matrícula en el curs 2013-2014 o en el curs 2014-2015 d'un curs de màster oficial impartit en les universitats públiques de la Comunitat Valenciana o en un centre de titularitat pública adscrit a l'Institut Superior d'Ensenyances Artístiques de la Comunitat Valenciana.  
Amb independència del nombre de crèdits que conformen un curs de màster, el límit de crèdits objecte de l'ajuda serà de 60 crèdits, i el preu màxim del crèdit de primera matrícula per al curs 2013-2014 serà de 46,2 euros/crèdit en ensenyaments universitaris i de 30.32 euros/crèdit en ensenyances artístiques.  
L'import de 46,2 euros/crèdit establit en el Decret 107/2013, de 26 de juliol, del Consell, pel qual es fixen les taxes a satisfer per la prestació de servicis acadèmics universitaris per al curs 2013-2014, es modificarà segons la normativa vigent conforme al preu equivalent en euros/crèdit per a estes ensenyances en el curs 2014-2015, i en el cas d'ensenyances artístiques, serà el vigent en el text refós de la Llei de Taxes de la Generalitat Valenciana.  
Així mateix s'expedirà al beneficiari un diploma acreditatiu de l'excel·lència acadèmica.  
  
Segon  
L'import global màxim d'esta convocatòria de beques no podrà excedir 789.764.00 euros, amb càrrec a la línia de subvenció T1313000 «Beques alumnat ensenyaments universitaris i estudis superiors» del programa pressupostari 422.60 «Universitat i Estudis Superiors» de l'exercici pressupostari 2014.  
  
Tercer  
El gaudi de la beca és incompatible amb la percepció de qualsevol altra subvenció, ajuda, ingrés o recurs per a la mateixa finalitat, procedent de qualsevol administració o ens públic o privat, nacionals, de la Unió Europea o d'organismes internacionals.  
  
Quart  
S'aproven les bases que han de regir la concessió d'estes les beques i que figuren com a annex I.  
  
DISPOSICIÓ TRANSITÒRIA  
  
Única  
L'import de les beques a l'alumnat de les convocatòries de l'excel·lència acadèmica del curs 2010-2011 i 2011-2012 que va resultar beneficiari de l'exempció de la taxa de matrícula per a la realització d'un màster oficial en el curs 2013-2014, i per la quantia del qual s'haja compensat les universitats d'acord amb l'import establit en el Decret 110/2012, de 6 de juliol, del Consell, pel qual es fixen les taxes a satisfer per la prestació de servicis acadèmics universitaris per al curs 2012-2013, s'actualitzarà conforme al preu vigent per al curs 2013-2014 establit en el Decret 107/2013, de 26 de juliol, del Consell, pel qual es fixen les taxes a satisfer per la prestació de servicis acadèmics universitaris per al curs 2013-2014.  
  
DISPOSICIONS FINALS  
  
Primera  
Es faculta el director general d'Universitat, Estudis Superiors i Ciència, de conformitat amb el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, perquè dicte les instruccions complementàries que siguen necessàries per a dur a terme el que disposa esta orde i es delega en ell l'atribució d'atorgar les beques a què es referix esta convocatòria.  
  
Segona  
Esta orde produirà efectes des de l'endemà de la seua publicació en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra esta orde, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la seua publicació.  
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
  
València, 30 de gener de 2014  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX I  
Bases per a la concessió de les beques a l'excel·lència acadèmica  
  
Primera. Requisits dels beneficiaris  
1. Podrà ser beneficiari de la beca l'alumnat que haja finalitzat els seus estudis en el curs 2012-2013 i tinga la residència administrativa en qualsevol municipi de la Comunitat Valenciana, comprés en els apartats següents:  
a) Alumnat que ha finalitzat els seus estudis de grau i estudis conduents al títol de llicenciat, enginyer, arquitecte, diplomat, mestre, enginyer tècnic i arquitecte tècnic en les universitats públiques de la Comunitat Valenciana en el curs acadèmic 2012-2013.  
  
b) Alumnat que ha finalitzat els seus estudis d'ensenyances artístiques superiors en els centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV) en el curs acadèmic 2012-2013.  
2. El nombre de beneficiaris per universitat serà d'un per cada títol de grau, llicenciat, enginyer, arquitecte, diplomat, mestre, enginyer tècnic i arquitecte tècnic que haja completat el pla d'estudis en el curs acadèmic 2012-2013.  
El nombre de beneficiaris que hagen completat en el curs 2012-2013 els seus estudis d'ensenyances artístiques superiors en els centres de titularitat pública adscrits a l'ISEACV serà d'un per cada una de les cinc modalitats d'ensenyança superior: Art Dramàtic, Arts Plàstiques (Ceràmica), Dansa, Disseny i Música.  
3. Els beneficiaris han d'acreditar la seua residència administrativa en qualsevol municipi de la Comunitat Valenciana almenys durant el curs acadèmic 2012-2013 i en el període de realització del màster.  
4. Els beneficiaris que opten per realitzar el màster en el curs acadèmic 2014-2015 hauran de formalitzar la matrícula amb anterioritat al 31 d'octubre de 2014, excepte en el cas de termini especial de matrícula degudament autoritzat per les universitats i pels centres de titularitat pública adscrits a l'ISEACV.   
  
Segona. Contingut de la beca  
La beca consistirà en l'exempció de la taxa de matrícula en el curs 2013-2014 o en el curs 2014-2015 d'un curs complet d'un màster oficial impartit en una de les universitats públiques de la Comunitat Valenciana, o en un centre de titularitat pública adscrit a l'ISEACV, amb el límit de 60 crèdits. El preu màxim del crèdit de primera matrícula per al curs 2013-2014 serà de 46,2 euros/crèdit en ensenyaments universitaris i de 30.32 euros/crèdit en ensenyances artístiques.  
L'import de 46,2 euros/crèdit establit en el Decret 107/2013, de 26 de juliol, del Consell, pel qual es fixen les taxes a satisfer per la prestació de servicis acadèmics universitaris per al curs 2013-2014, es modificarà segons la normativa vigent per a estes ensenyances en el curs 2014-2015, i en el cas d'ensenyances artístiques, serà el vigent en el text refós de la Llei de Taxes de la Generalitat Valenciana.  
  
Així mateix, s'expedirà al beneficiari un diploma acreditatiu de l'excel·lència acadèmica.  
En el cas que el beneficiari manifeste la seua voluntat de no matricular-se en cap màster dels oferits per les universitats públiques de la Comunitat Valenciana, o pels centres d'ensenyances artístiques superiors públics adscrits a l'ISEACV, el beneficiari tindrà dret únicament al diploma acreditatiu de millor expedient que corresponga, sense prestació econòmica o exempció de cap taxa.  
  
Tercera. Sistema de valoració  
1. Alumnat universitari que ha finalitzat els seus estudis durant el curs 2012-2013 en alguna de les universitats públiques de la Comunitat Valenciana:  
Per a ser beneficiari de la beca es valorarà la nota mitjana de l'expedient acadèmic de l'alumne, que estarà expressada amb dos decimals i serà facilitada pels corresponents servicis de les universitats a la Direcció General d'Universitat, Estudis Superiors i Ciència, després de la comprovació del compliment dels requisits dels alumnes.  
  
a) Les universitats facilitaran les mencionades notes mitjanes d'acord amb el sistema de qualificacions establit en el Reial Decret 1125/2003, de 5 de setembre, pel qual s'establix el sistema europeu de crèdits i el sistema de qualificacions en les titulacions universitàries de caràcter oficial i validesa en tot el territori nacional (BOE 224, 18.09.2003). A este efecte, la valoració de cada una de les distintes qualificacions serà la següent:  
5,0-6,9: aprovat o apte (A)  
7,0-8,9: notable (N)  
9,0-10: excel·lent (E)  
b) La universitat valorarà l'expedient acadèmic de l'alumne per la mitjana de les notes mitjanes obtingudes en els diferents cursos de què consten les ensenyances conduents a l'obtenció del títol universitari oficial corresponent.  
La nota mitjana de l'expedient acadèmic de cada alumne serà el resultat de l'aplicació de la fórmula següent: suma dels crèdits obtinguts per l'alumne multiplicats cada un pel valor de les qualificacions que corresponguen i dividit pel nombre de crèdits totals obtinguts per l'alumne. A este efecte, es computarà la nota definitiva més alta obtinguda en cada assignatura.  
Els crèdits obtinguts per reconeixement de crèdits corresponents a activitats formatives no integrades en el pla d'estudis no computaran a l'efecte de la mitjana de l'expedient acadèmic.  
Les assignatures convalidades i adaptades es computaran d'acord amb el que disposa la disposició addicional única del Reial Decret 1044/2003, d'1 d'agost, pel qual s'establix el procediment per a l'expedició per les universitats del Suplement Europeu al Títol (BOE 218, 11.09.2003).  
c) Seran beneficiaris de la beca, els alumnes que obtinguen la màxima nota mitjana del seu expedient personal d'entre tot l'alumnat que haja finalitzat els seus estudis en el curs acadèmic 2012-2013. Esta última nota mitjana, que estarà expressada amb dos decimals, serà facilitada pels corresponents servicis de les universitats a la Direcció General d'Universitat, Estudis Superiors i Ciència.  
d) En cas d'igualtat en la nota mitjana de dos o més estudiants, la comissió a què fa referència la base quinta d'esta orde podrà tindre en consideració, per orde de prelació, primer el currículum dels aspirants, en segon lloc, el menor temps en la realització dels estudis i, en tercer lloc, el nombre més gran de matrícules d'honor.  
  
2. Alumnat que ha finalitzat els seus estudis d'ensenyances artístiques superiors en els centres de titularitat pública adscrits a l'ISEACV en el curs 2012-2013:  
Per a ser beneficiari de la beca es valorarà la nota mitjana de l'expedient acadèmic de l'alumnat, que estarà expressada amb dos decimals i serà facilitada a l'ISEACV per les corresponents secretaries dels centres superiors d'ensenyances artístiques públics adscrits a l'ISEACV, després de la comprovació del compliment dels requisits de l'alumnat. L'ISEACV traslladarà les sol·licituds a la Direcció General d'Universitat, Estudis Superiors i Ciència.  
a) Els centres superiors d'ensenyances artístiques públics adscrits a l'ISEACV facilitaran les mencionades notes mitjanes d'acord amb el sistema de qualificacions establit en el Reial Decret 1614/2009, de 26 d'octubre, pel qual s'establix l'ordenació de les ensenyances artístiques superiors regulades per la Llei Orgànica 2/2011, de 3 de maig, d'Educació (BOE 259, de 27.10.2009). A este efecte, la valoració de cada una de les distintes qualificacions serà la següent:  
5,0-6,9: aprovat o apte (A)  
7,0-8,9: notable (N)  
9,0-10: excel·lent (E)  
b) Els centres superiors d'ensenyances artístiques públics adscrits a l'ISEACV valoraran l'expedient acadèmic de l'alumnat per la mitjana de les notes mitjanes obtingudes en els diferents cursos de què consten les ensenyances conduents a l'obtenció del títol oficial corresponent.  
  
La nota mitjana de l'expedient acadèmic de cada alumne serà el resultat de l'aplicació de la fórmula següent: suma dels crèdits obtinguts per l'alumne multiplicats cada un pel valor de les qualificacions que corresponguen i dividit pel nombre de crèdits totals obtinguts per l'alumne. A este efecte, es computarà la nota definitiva més alta obtinguda en cada assignatura.  
Els crèdits obtinguts per reconeixement de crèdits corresponents a activitats formatives no integrades en el pla d'estudis no computaran a l'efecte de la mitjana de l'expedient acadèmic.  
Les assignatures afectades per expedients de reconeixement i transferència de crèdits es computaran d'acord amb el que disposa el capítol VI del Decret 48/2011, de 6 de maig, del Consell (DOCV 6517, 10.05.2011).  
c) Seran beneficiaris de la beca, els alumnes que obtinguen la màxima nota mitjana del seu expedient personal d'entre tots els alumnes que hagen finalitzat els seus estudis en el curs acadèmic 2012-2013. Esta última nota mitjana, que estarà expressada amb dos decimals, serà facilitada per les corresponents secretaries dels centres superiors d'ensenyances artístiques públics a la Direcció General d'Universitat, Estudis Superiors i Ciència, a través de l'ISEACV.  
d) En cas d'igualtat en la nota mitjana de dos o més alumnes, la comissió a què fa referència la base quinta d'esta orde podrà tindre en consideració el currículum dels aspirants i altres mèrits addicionals, com són el menor temps en la realització dels estudis i el nombre més gran de matrícules d'honor.  
3. La universitat o, si és el cas, l'ISEACV notificaran als alumnes amb millor expedient de cada titulació la seua condició d'aspirant a la beca per a la realització del màster, a fi que els interessats comuniquen expressament el màster oficial del curs acadèmic 2013-2014 en què s'han matriculat o hagen previst matricular-se en el curs acadèmic 2014-2015, o la renúncia a la matrícula del màster.  
  
Quarta. Lloc i termini de presentació de la documentació  
Cada universitat pública, així com l'ISEACV en les ensenyances de la seua competència, després de la comprovació del compliment dels requisits dels aspirants, presentarà, abans del 30 d'abril de 2014, en el Registre General de la Conselleria d'Educació, Cultura i Esport, o per mitjà de qualsevol dels procediments previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, la documentació següent:  
a) La relació amb proposta de beneficiaris, acompanyada de la denominació del màster oficial i de la institució que l'impartix, del curs acadèmic 2013-2014 o del curs acadèmic 2014-2015, indicant en els dos casos l'import de la matrícula aprovat en el Decret 107/2013, de 26 de juliol, del Consell, pel qual es fixen les taxes a satisfer per la prestació de servicis acadèmics universitaris per al curs 2013-2014, o en el cas d'ensenyances artístiques superiors, l'import de la matrícula aplicable conforme al text refós de la Llei de Taxes de la Generalitat Valenciana en vigor.  
b) La relació d'aspirants a la beca no inclosos en la proposta de beneficiaris, expressant el motiu de la seua exclusió, a l'efecte del corresponent certificat acreditatiu de l'excel·lència acadèmica.  
c) El certificat de la institució que impartix el màster on s'ha formalitzat la matrícula per al curs 2013-2014 pels beneficiaris proposats, indicant el nombre de crèdits matriculats i l'import per beneficiari.  
  
  
Quinta. Instrucció del procediment  
1. L'òrgan competent per a l'ordenació i instrucció del procediment serà la Subdirecció General d'Universitat, Estudis Superiors i Ciència.  
  
2. Per a la valoració de les sol·licituds es constituirà una comissió composta pels membres següents:  
President: el subdirector general d'Universitat, Estudis Superiors i Ciència, o persona en qui delegue.  
Vocals: el vicerector competent en matèria d'estudiants de cada una de les universitats públiques de la Comunitat Valenciana, així com un representant dels consells socials de les universitats públiques i el director de l'ISEACV.  
Secretari: el cap del Servici de Gestió Economicopressupostària de les Universitats.  
La comissió, a la vista de les dades facilitades per les universitats públiques i per l'ISEACV, emetrà un informe en què es concretarà el resultat de la valoració efectuada i el màster oficial del curs acadèmic 2013-2014 en què s'ha matriculat el beneficiari proposat o tinga previst formalitzar la matrícula en el curs acadèmic 2014-2015.  
3. La comissió ajustarà el seu funcionament al que establix l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Sexta. Resolució  
El òrgan instructor, a la vista de l'informe de l'òrgan col·legiat, formularà la proposta de resolució, que serà firmada pel director general d'Universitat, Estudis Superiors i Ciència i es publicarà en la pàgina web de la Conselleria d'Educació, Cultura i Esport, als efectes del que preveu l'article 59, apartat 5.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La proposta de resolució, a més de la identitat dels beneficiaris, inclourà l'import del màster en què s'haja matriculat en el curs 2013-2014 o tinga previst formalitzar matrícula en el curs 2014-2015.  
  
Els interessats, en un termini màxim de 10 dies hàbils des de la seua publicació, podran presentar, per mitjà d'un escrit dirigit al director general d'Universitat, Estudis Superiors i Ciència, les al·legacions que consideren oportunes.  
Examinades les al·legacions presentades, el director general d'Universitat, Estudis Superiors i Ciència resoldrà el procediment per delegació de la consellera d'Educació, Cultura i Esport i ordenarà la publicació en el Diari Oficial de la Comunitat Valenciana de la resolució de la present convocatòria amb la relació dels alumnes beneficiaris i el preu de la matrícula del màster del pagament del qual queden exempts.  
  
Esta resolució, que posa fi a la via administrativa, haurà de ser dictada en el termini màxim de sis mesos a comptar de l'endemà de la finalització del termini establit per a presentar per les universitats l'informe de valoració d'expedients.  
  
Sèptima. Quantia i pagament  
1. La beca consistirà en una dotació econòmica equivalent a l'import de l'exempció de la taxa de matrícula, amb el límit de 60 crèdits, del màster oficial impartit en una de les universitats públiques de la Comunitat Valenciana o en els centres de titularitat pública adscrits a l'ISEACV.  
2. L'import de l'exempció serà el corresponent al màster oficial en el curs 2013-2014 o 2014-2015 que recull la normativa per la qual es fixen les taxes a satisfer per la prestació de servicis acadèmics universitaris o, en el cas d'ensenyances artístiques superiors, l'import de la matrícula aplicable conforme al text refós de la Llei de Taxes de la Generalitat Valenciana en vigor.  
3. El pagament de la beca es realitzarà a la institució que impartisca el màster de conformitat amb la resolució d'esta convocatòria de beques i una vegada que esta haja certificat la formalització de la matrícula pels beneficiaris en algun dels cursos acadèmics establits.  
El certificat dels crèdits matriculats i l'import corresponent al curs 2013-2014 es presentarà abans del 30 d'abril de 2014 i el certificat relatiu al curs 2014-2015 abans del 31 d'octubre de 2014.  
  
Quan hi haja un termini especial de matrícula degudament autoritzat per les universitats i pels centres de titularitat pública adscrits a l'ISEACV que impedisca presentar, en el termini establit, el certificat de la matrícula de les ensenyances de màster de la totalitat dels beneficiaris de la beca per a la promoció de l'excel·lència acadèmica que opten per cursar el màster en el curs 2014-2015, s'acompanyarà, abans del 31 d'octubre de 2014, un informe justificatiu sobre esta circumstància.  
  
Octava. Certificat acreditatiu  
S'expedirà un certificat acreditatiu de l'excel·lència acadèmica tant als beneficiaris becats per a la realització del màster oficial, com als aspirants proposats que no formalitzen la matrícula en un màster oficial.  
  
  
Novena. Compliment de les condicions  
Tota alteració de les condicions que s'han tingut en compte per a la concessió de les beques podrà modificar la resolució de concessió. Les persones beneficiàries queden sotmeses en la part que els siga aplicable al que prescriuen els articles 47 i 47 bis de la Llei d'Hisenda Pública de la Generalitat i seran causa de reintegrament de les quantitats percebudes les previstes en l'article 47.9 de la mencionada llei i en l'article 37 de la Llei 38/2003, de 17 de novembre, General de Subvencions.